**PLAN RADA**

**HRVATSKOG NARODNOG KAZALIŠTA U ŠIBENIKU**

**ZA 2020.**

Šibenik, 18. prosinca 2019.

1. **UVOD**

U planu rada za 2020. godinu iznijet će se planirane aktivnosti kojima se planira poboljšati rad kazališta u administraciji i upravi, ali najveći naglasak stavlja se na umjetničko djelovanje. Plan rada podložan je promjenama s obzirom da **će tempo rada diktirati količina osiguranih vanjskih izvora financiranja. Ovo posebno ističem zbog činjenice dvostruke obljetničke godine ( 150. god kazališta te 60. MDF).** Plan rada je usklađen s financijskim planom, ali je promijenjen u odnosu na planirano u drugoj godini mandata prilikom javljanja na natječaj.

1. **KAZALIŠNA DIREKCIJA**

U financijskom planu za 2020. godinu kazališna direkcija istaknuta je kao zaseban program, a uključuje kompletne administrativne, tehničke i produkcije resurse s kojim HNK u Šibeniku raspolaže prilikom svog redovnog poslovanja, stvaranja novih programa i pružanja usluga i pomoći vanjskim korisnicima. Kao takva predstavlja administraciju i upravu, umjetnički dio i održavanje zgrade Kazališta i upravne zgrade.

**2.1. PRAVNA REGULATIVA**

Hrvatsko narodno kazalište u Šibeniku osnovano je Odlukom Gradskog vijeća grada Šibenika (KLASA: 612-03/95-01/2, URBROJ: 2182/01-05-2) 28. travnja 1995. godine i Odlukom o izmjenama i dopunama Odluke o osnivanju kazališne kuće Šibenskog kazališta (KLASA: 612-03/95-01/6, URBROJ: 2182/01-95-1) od 19. listopada 1995. godine. Odlukom Gradskog vijeća grada Šibenika od 19. prosinca 2006. godine, Odluka o osnivanju kazališne kuće Šibenskog kazališta usklađena je s odredbama Zakona o kazalištima („Narodne novine“ br. 71/06.).

Odlukom o osnivanju kazališta – Hrvatsko narodno kazalište u Šibeniku (KLASA: 612-01/10-01/2, URBROJ: 2182/01-05-10-2), koju je donijelo Gradsko vijeće grada Šibenika dana 14. travnja 2010. godine, usklađeni su opći akti kazališne kuće – Šibensko kazalište s odredbama Zakona o kazalištu na način da se dotadašnja kazališna kuća preustrojila u kazalište – Hrvatsko narodno kazalište u Šibeniku sa svrhom trajnog obavljanja kazališne djelatnosti, sukladno odredbama Zakona o kazalištima i Zakona o ustanovama. Hrvatsko narodno kazalište u Šibeniku utemeljeno na višestoljetnoj kazališnoj i općekulturnoj tradiciji tisućljetnog Šibenika, javno je kazalište koje se bavi pripremom i organizacijom te javnim izvođenjem dramskih, glazbeno-scenskih, lutkarskih i drugih scenskih djela. HNK u Šibeniku organizira i manifestaciju dječjeg stvaralaštva i stvaralaštva za djecu Međunarodni dječji festival Šibenik – Hrvatska.

Hrvatsko narodno kazalište u Šibeniku ima ukupno 7 internih pravilnika kojima je uređeno unutarnje ustrojstvo.

**2.2. ORGANIZACIJSKA I KADROVSKA STRUKTURA**

U Kazalištu su ustrojene slijedeće organizacijske jedinice:

Unutar Kazališta djeluju sljedeće organizacijske jedinice:

1. Ured ravnatelja (Ravnatelj kazališta, Tajnik/ca ravnatelja, Tajnik/ca kazališta, Administrativni referent, Savjetnik ravnatelja)

2. Kazališni ured (Voditelj marketinga, prodaje i promidžbe, Producent, Stručni suradnik za organizaciju, produkciju i prodaju, Stručni suradnik za marketing, prodaju i promidžbu)

3. Ured za računovodstvene poslove i razvoj (Voditelj računovodstva, Viši stručni

suradnik za računovodstvene poslove, Viši stručni suradnik za financije, Viši stručni suradnik za razvoj)

4. Tehnička služba (Voditelj tehničke službe, Čistačica / blagajnik, Majstor rasvjete,

Majstor tona, Majstor pozornice, Scenski radnik – rekviziter, Scenski radnik ,

Inspicijent, Kućni majstor, Domar, Majstor maske - šminker , Garderobijer, Majstor

vlasuljar – frizer)

5. Umjetničko odjeljenje ( Redatelj, Dramaturg, Umjetnički suradnik za likovnu,

scensku djelatnost (kostimograf), Dramski glumac - velike i srednje uloge, Dramski

glumac - srednje uloge, Voditelj dramskog studija i radionica, Solist)

6. Ured Međunarodnog dječjeg festivala (Voditelj ureda MDF -a, Stručni suradnik za

organizaciju festivala, Stručni suradnik za festivalski program, Stručni suradnik za

marketing, promidžbu i prodaju, Festivalski referent, Izvršni festivalski suradnik)

7. Filmski ured (Voditelj ureda za film, Referent – suradnik za tehničke poslove)

Donošenjem nove sistematizacije u rujnu 2019. godine omogućena je sustavna profesionalizacija kazališta te završetak desetogodišnjeg rada na istoj. Donošenje nove sistematizacije omogućilo je zapošljavanje potrebnog kadra u onim organizacijskim jedinicama u kojima su promjene bile nužne zbog nedostatka kadra. S obzirom na nepredviđene okolnosti, nekoliko dugotrajnih bolovanja, bili smo prisiljeni politiku zapošljavanja prilagoditi toj problematici. U sljedećoj godini nastaviti će s procesom završetka profesionalizacije u kadrovskoj politici kuće. U planu je daljnjom racionalizacijom i reorganizacijom poslovanja te iznalaženjem vanjskih izvora financiranja osigurati uvijete za popunjavanje kadrova na mjestima koja su neophodna za profesionalni rad kazališta. Otvaranje filmskog ureda pod okriljem kazališta kako bi se preko njega nastavila daljnja sustavna promocija područja ŠKŽ i samog grada u toj djelatnosti prolongira se do trenutka konačne konsolidacije kazališta i MDF-a.

**Djelatnici (prema odjelima)**

***Ured ravnatelja:***

Jakov Bilić – VSS, Ravnatelj

Deana Bujas – SSS, Administrativni referent

Jelena Blažević – SSS, Tajnik/ca ravnatelja

Ivana Škugor – VSS,Tajnik/ca kazališta

***Ured Marketinga i propagande:***

TonkoTolić – VSS, Voditelj marketinga, prodaje i promidžbe

Željko Koloper – SSS, Producent

Jadranka Šestan Kostanić – SSS, Stručni suradnik za organizaciju, produkciju i prodaju

Iva Radovčić – SSS, Stručni suradnik za marketing, prodaju i promidžbu

***Tehnička služba:***

Boris Radić – SSS, Voditelj tehničke službe

Josip Bakula – SSS, Majstor svjetla

Pavle Karega – SSS, Majstor tona

Frane Celić – SSS, Scenski radnik

Josip Gulin – SSS, Scenski radnik - rekviziter

Živko Gulin – SSS, Kućni majstor

Sergej Mioč- SSS, Inspicijent

Željka Šupe – SSS, Čistačica/ blagajnik

***Ured računovodstva:***

Josip Jadran Sekso - VSS, Voditelj računovodstva

Sanja Baranović – VSS,Viši stručni suradnik za financije

Josipa Vidović Ninić –VSS, Stručni suradnik za računovodstvene poslove

Zrinka Goreta – VSS, Viši stručni suradnik za razvoj

***Ured Međunarodnog dječjeg festivala***

Jagoda Sablić – VŠS, Izvršni festivalski suradnik

Ivana Badžim –VSS, Stručni suradnik za festivalski program

Ines Nimac – VSS, Stručni suradnik za organizaciju festivala

Maja Trlaja – VSS, Festivalski referent

***Umjetničko osoblje:***

Oriana Kunčić – VSS, Voditelj dramskog studija i radionica

Franka Klarić – VSS, Dramski glumac – velike i srednje uloge

Šime Bubica – VSS, Dramski glumac – velike i srednje uloge

Ana Perković – VSS, Dramski glumac – srednje uloge

Sara Lovrić Caparin – VSS, Kostimograf

Nera Gojanović– VSS, Solist

U dogovoru s osnivačem sukladno novoj sistematizaciji, financijskom stanju, odlaskom u mirovinu, te ustrojavanjem organizacijskih jedinica po profesionalnom ključu koji odgovaraju profilu i potrebama sredine u kojoj Kazalište živi, pojedina radna mjesta biti će ukinuta, a djelatnici preraspoređeni na nova radna mjesta. U toku sljedeće godine donijeti će se izmjene i dopune sistematizacije s obzirom na promijenjenu zakonsku regulativu. U 2020.godini, slijednom daljnje racionalizacije poslovanja stvorili bi se uvjeti za primanje tj. popunjavanje umjetničkog ansambla te tajnika/ce kazališta. Očekivano je uzimanje nekoliko vanjskih suradnika na određeno vrijeme s obzirom na novonastale okolnosti oko MDF-a. Odgoda završetka školske godine donijeti će velike organizacijske i financijske izazove na koje će trebati pravovremeno reagirati. Zbog financijskih ograničenja u 2020. godini djelatnici koji će imati veliki broj prekovremenih sati kompenzirati će se brojem slobodnih dana. Također povesti će se više računa o plaćenom i neplaćenom dopustu te prijavljivanju rada van matične kuće svih djelatnika. U sljedećoj godini morati će se učiniti znatni napori u preraspodjeli radnog vremena, poglavito u odjelu tehnike. Sustavom nagrađivanja i poticanja djelatnika pokušati će se doći do željenih rezultata u profesionalnom smislu.

Sukladno mogućnostima i potrebama djelatnici HNK-a u Šibeniku nastaviti će se educirati kroz seminare i radionice u sljedećoj godini. 2019. godine u radni odnos je stupilo nekoliko djelatnika koji zbog prirode posla, a i podizanja učinkovitosti, nužno moraju ići na edukacije kako bi u budućnosti stečeno znanje primijenili u svom radu.

Zajednički kolegij svih službi će se održavati minimum 2 puta tjedno, dok će se pojedinačni sastanci ravnatelja sa službama održavati sukladno svakodnevnoj potrebi. Za očekivati je veliki intenzitet kolegija obzirom na pripremu 60-tog MDF-a.

U planu je raditi na jačanju veza s medijima te brinuti se o odnosima s javnošću u svakodnevnom radu. Ravnatelj zastupa kuću u njenom javnom djelovanju, a u trenutku njegove spriječenosti, dogovorom u uredu marketinga, odrediti će se osoba za davanje izjava medijima. Tim u uredu marketinga voditi će se briga o većoj medijskoj prisutnosti kao i o pronalaženju većeg broja sponzora.

U svibnju je planiran završetak te otvaranje Brešanove sobe u foajeu kazališta. S tim projektom, nakon postavljanja biste u svibnju 2019. zaokružio bi se projekt davanja počasti prof. Brešanu.

**2.3. ODRŽAVANJE ZGRADE I OPREME**

Održavanje zgrade će se odvijati sukladno objavi natječaja na koji će se prijaviti cjelokupna obnova zgrade. Dokumentacija je u cijelosti završena 2019. godine. Krajem 2019. godine s obzirom na racionalizaciju poslovanja naručena je nova oprema za potrebe kazališta te MDF-a kako bi se u sljedećoj godini smanjili troškovi najmova iste.Tehničkoj službi Kazališta mora se u skoro vrijeme osigurati adekvatan prostor za rad i skladištenje samog materijala, te scenografija i sve opreme jer se u skoro vrijeme očekuje prekid daljnjeg najma 2 skladišta koja trenutno koristimo. Ukoliko se ovom dugogodišnjem problemu ne pristupi sa punom odgovornošću i intenzivnim traženjem rješenja mogli bi u godini proslave 60. MDF-a i 150. obljetnici Kazališta doživjeti kolaps rada tehničke službe.

**2.4. DJEČJI PROGRAM**

U okviru dramskih radionica te dramskog studija „Ivana Jelić“ pokušat će se realizirati dva projekta u kojem bi nosioci bili polaznici istih. Te programe radila bi djeca i mladi pod stručnim vodstvom umjetničkog osoblja Kazališta u svrhu promocije rada sa djecom i mladima te popunjavanja repertoarne praznine u vlastitoj produkciji dječjih ciklusa. Ovaj program imao bi trajnu sezonsku produkciju, a ponajviše će ovisiti o redovitosti održavanja radionica te sudjelovanja polaznika na njima. Dramske radionice te studio nastaviti će raditi po dosadašnjem principu rada. Plan je u i sljedećoj godini napraviti vlastitu produkciju dramskog studija na tragu prošlogodišnjih uspješnica. Zbor Zdravo maleni nastavit će raditi po planu i programu voditeljice. Za ovaj segment rada u sljedećoj godini pokušati će se iznaći način za participiranje u programima različitih natječaja koje će direkcija kazališta pratiti te sukladno mogućnosti prijaviti rad radionice, studija i zbora na iste. Obnovom Gradske vijećnice trebali bi dobiti alternativni prostor za održavanje proba zbora Zdravo maleni, te time smanjili koliziju proba s programima u samom kazalištu.

**3. KAZALIŠNI PROGRAM**

**3.1. PREMIJERNI NASLOVI**

**Vlastita produkcija**

Prva premijera u 2020. godini bila bi „Leteći čovjek“ Ane Dolenčić. Ovom predstavom otvorio bi se 60 MDF. Režiju potpisuje Krešimir Dolenčić, glazbu Alan Bjelinski, scenografiju Pietro Boban, kostimografiju Sara Lovrić Caparin, scenski pokret Ana Marija Filipović. Umjetnički ansambl ove predstave činili bi: Šime Bubica, Kristijan Šupe, Franka Klarić, Oriana Kunčić, Pere Eranović, Dragan Veselić, djeca i mladi iz dramske radionice i studija. Premijera je planirana za 20. lipnja 2020. godine**.**

Druga premijera ove godine bila bi koprodukcija HNK u Splitu te HNK u Šibeniku. Ove dvije Kazališne institucije napravile bi tekst „Arheološka iskapanja u selu Dilj“ Ive Brešana. Predstava bi se izvodila na lokalitetu tvrđave „Sustipan“ u Splitu te lokalitetu „Danilo rideru“ u Šibeniku. U postprodukciji predstava bi se realizirala u sklopu ljetnih mjeseci te bi se nudila u ambijentima slične poetike (Knin, Klis, Kotor, Drniš, Pakoštane, Veliki Tabor, Kastav, Čavle i dr.). Umjetnički ansambl bi činili: ansambl HNK Split te članovi ansambla HNK u Šibeniku. Redatelj je Vinko Brešan, dramatizaciju potpisuje Željka Udovičić , glazbu Mate Matišić, scenografiju Dragutin Broz, kostime Sara Lovrić Caparin. Premijera bi bila 24. srpnja. 2020. godine.

Treća premijera u sljedećoj godini bio bi „Gospodar sjena“ Dubravka Jelačića Bužimskog. Režiju potpisuje Jasmin Novljaković, glazbu Roko Radeljak, scenografiju i kostimografiju Sara Lovrić Caparin. Premijera je planirana za listopad 2020.

**3.2. REPRIZNI NASLOVI**

**1. Leda**

**2. Kako je počeo rat na mom otoku**

**3. Avanture brokule i češnjaka**

**4. Uljez u kažiprstu**

**5. Inspektor psina**

**6. Autodenuncijacija**

**7. Do kraja**

**8. U potrazi za Hamletom u Mrduši Donjoj**

**3.3. GOSTOVANJA U ZEMLJI I INOZEMSTVU**

Sukladno mogućnostima pokušati će se realizirati veći broj gostovanja na području RH te su u tu svrhu već počele prijave na festivale. Nastavno na dobru praksu drugih teatara dobilo se i desetak pozivnih pisama koji nam omogućuju izvedbe naših predstava. S obzirom da je prošlogodišnja i ovogodišnja nova produkcija ciljano napravljena u smjeru jeftinijih postprodukcijskih troškova za očekivati je da će broj izvedbi u sljedećoj godini rasti.

**4. PROGRAM DRAMSKIH GOSTOVANJA**

U sklopu obljetničke godine nastavit će se s planom razvoja publike. A i B pretplata uz slobodnu prodaju imaju smisla samo ukoliko kvaliteta gostujućih predstava ima zadovoljavajuću razinu društvene prihvatljivosti. U svibnju će krenuti prodaja A i B pretplate te je za očekivati podizanje broja pretplatnika. Za otvaranje sezone A i B pretplate 2020./2021. dogovoreno je gostovanje GDK Gavella sa predstavom „ Gospoda Glembajevi“.

**5. GLAZBENO-SCENSKI PROGRAM**

**Koncerti**

Šibensko kazalište će u 2020. godini održati 6 koncerata u vlastitoj produkciji, te dva gostujuća programa. Kako bi ostvarili veće prihode od vlastite produkcije, sredstava će se pokušati iznaći prodajom u sklopu turističke ili kongresne potražnje.

**Program Arsenov feral**

U programu Arsenov feral članovi ansambla kuće uz eminentne umjetnike izvan kuće u pjesničkim i književnim večerima recitirali bi uz glazbenu pratnju stihove umjetnika u njihovim prigodnim danima. Ovisno o umjetniku i datumu značajnim za njegovo ime programe bi se izvodilo u terminima tokom godine u Brešanovoj sobi. Uz ljetnu stanku očekivani broj termina jest 7 večeri. Program Arsenovog ferala će se nuditi kao kulturna ponuda u sklopu turističkih i kongresnih događanja.

**6. MEĐUNARODNI DJEČJI FESTIVAL**

Krajem 2019. godine stupio je na snagu novi Pravilnik o statusu, financiranju i donošenju programa Međunarodnog dječjeg festivala Šibenik – Hrvatska. Sam rad na MDF-u skroz čitavu sljedeću godinu iziskivati će silan angažman kako bi se uspjelo nadomjestiti očekivani manjak studenske i srednjoškolske radne snage zbog već spomenutog štrajka u školama. S obzirom da su prijave završene u prosincu 2019, te se u listopadu počelo intenzivno raditi na traženju vanjskih izvora financiranja za očekivati je lakšu koordiniranost službi u programskom dijelu festivala. U organizacijskom i tehničkom smislu morati će učiniti dodatni napori zbog mogućeg cjelokupnog manjka radne snage na festivalu.

Za otvorenje 60. MDF-a predložiti će se predstava „Leteći čovjek“ u vlastitoj produkciji. U siječnju će se sastati novo Vijeće MDF-a te započeti formalne pripreme za 60. festival. Festival se planira održati od 20. lipnja do 04. srpnja 2020. godine. U roku od najduže 15 dana nakon festivala trebaju biti spremni privremeni izvještaji o proteklom festivalu te po mogućnosti održana sjednica vijeća. Jednu sjednicu vijeća biti će predložena i u samom trajanju festivala kako bi se na licu mjesta analiziralo tekuće nedostatke i predlagalo rješenja.

7. ZAKLJUČAK

2020. godina je godina u kojoj HNK u Šibeniku obilježava dvije velike obljetnice. 150 godina od otvaranja kuće te 60. godina MDF-a. S obzirom na te dvije obljetnice i sam Plan rada je rađen u cilju dostojnog obilježavanja tih dviju nacionalnih obljetnica. Financijski plan usklađen je s programskim Planom rada. U proteklih godinu dana vodstvo kazališta susrelo se s nizom tekućih izazova koje će u sljedećoj godini pokušati s Osnivačem uskladiti kako bi što bolje i kvalitetnije uskladilo Programski i Financijski plan rada. Prethodno se posebno odnosi na razliku u planiranju kazališne sezone koja traje od listopada do lipnja s fiskalnom godinom. Izazovi koji su pred nama omogućuju kreativni, ali sustavni rad na postavljanju Hrvatskog narodnog kazališta u Šibeniku na vrh regionalnih kazališta u Hrvatskoj. Sedam vlastitih projekata, uspješan 59. MDF, konsolidacija financijskog poslovanja te nekolicina novozaposlenih djelatnika trebali bi biti okosnica i poticaj takvog razmišljanja.

Ravnatelj HNK-a i MDF-a u Šibeniku

Jakov Bilić mag.art